cyanic-selkie/wikianc huggingface dataset:
Μεγάλο Δουκάτο του Κάτω Ρήνου
Το Μεγάλο Δουκάτο του Κάτω Ρήνου (Γερμανικά: Großherzogtum Niederrhein), ή απλά γνωστό ως Eπαρχία Κάτω Ρήνου (Provinz Niederrhein), ήταν μια επαρχία του Βασιλείου της Πρωσίας και υπήρχε από το 1815 έως το 1822.
Η επαρχία δημιουργήθηκε μετά το Συνέδριο της Βιέννης το 1815, όπου ο Φρειδερίκος Γουλιέλμος Γ΄ έλαβε τη Ρηνανία και μαζί του τον τίτλο του "Μεγάλου Δούκα του Κάτω Ρήνου". Αυτό επέτρεψε στην Πρωσία να ενοποιήσει τα ρινικά εδάφη της που διατηρούνται από το 1803, όπως το Εκλεκτοράτο της Τριρ, την Επαρχία Μάντερσχαιντ, το Πριγκιπάτο του Σταβελό-Μαλμεντί, την ελεύθερη αυτοκρατορική πόλη του Άαχεν, τμήματα του Λουξεμβούργου και του Λίμπουργκ, καθώς και μερικά άλλα μικρά εδάφη. Στις 22 Απριλίου 1816, αυτά τα εδάφη συνδυάστηκαν για να σχηματίσουν το Μεγάλο Δουκάτο του Κάτω Ρήνου, με την επαρχιακή πρωτεύουσα που βρίσκεται στο Κόμπλεντς.
Στις 22 Ιουνίου 1822, με εντολή του πρωσικού υπουργικού συμβουλίου, αυτή η επαρχία συγχωνεύτηκε με τη γειτονική (κάτω) επαρχία του Γύλιχ-Κλέβης-Μπεργκ για να σχηματίσει την επαρχία του Ρήνου, της οποίας το πρώην δουκάτο ήταν το άνω μέρος.
Κατηγορία:Επαρχίες της Πρωσίας Κατηγορία:Ιστορία της Ρηνανίας Κατηγορία:Πρώην κρατίδια και εδάφη της Ρηνανίας-Παλατινάτου Κατηγορία:Πρώην μεγάλα δουκάτα
Πανδρόσειο
Το Πανδρόσειο (αρχαία: Πανδρόσειον) ήταν ιερό αφιερωμένο στην Πάνδροσο η οποία ήταν μια από τις θυγατέρες του μυθολογικού ιδρυτή της πόλης των Αθηνών, Κέκροπα. Βρισκόταν στην Ακρόπολη, δυτικά από το Ερέχθειο και βόρεια από τον παλαιό ναό της Αθηνάς Πολιάδος. Σύμφωνα με την παράδοση εκεί υπήρχε το ιερό δένδρο της ελιάς το οποίο είχε φυτεύσει η θεά Αθηνά, κατά την αντιπαράθεσή της με τον θεό Ποσειδώνα για το ποιος θα είναι ο πολιούχος της πόλης.
Το ιερό, το οποίο είχε μια τραπεζοειδή αυλή που περιείχε το βωμό του Ερκείου Διός κάτω από το δέντρο της ελιάς, ήταν ιωνικού ρυθμού. Προς τα ΒΔ υπήρχε το Αρρηφόριον και στην ανατολική πλευρά η είσοδος προς το σύμπλεγμα του Ερέχθειου. Στα ανατολικά υπήρχε μια μικρή είσοδος προς τη θάλασσα του Ποσειδώνα, ενώ η νοτιοανατολική πλευρά οδηγούσε στην τοποθεσία όπου εθεωρείτο πως βρισκόταν ο τάφος του Κέκροπα.
Παραπομπές
Κατηγορία:Ιστορία της Αθήνας Κατηγορία:Ακρόπολη Αθηνών Κατηγορία:Αρχαίοι ναοί της Αθήνας
Αυστραλία
Η Αυστραλία (επίσημο όνομα: Κοινοπολιτεία της Αυστραλίας, στα Αγγλικά Commonwealth of Australia) είναι χώρα του νοτίου ημισφαιρίου της Γης, η οποία περιλαμβάνει ολόκληρη την ηπειρωτική έκταση της αυστραλιανής ηπείρου, το νοτίως αυτής ευρισκόμενο νησί της Τασμανίας, την υποανταρκτική νήσο Μακουάρι με τα κοντινά νησιά της και ως εξωτερικά εδάφη τη νήσο Νόρφολκ στον Ειρηνικό, καθώς και τα Νησιά Κόκος, τη Νήσο των Χριστουγέννων τα νησιά Άσμορ και Καρτιέ και τις Νήσους Χερντ και Μακντόναλντ στον Ινδικό Ωκεανό. Μετά τη Συνθήκη της Ανταρκτικής του 1933 η χώρα εγείρει αξιώσεις σε τμήμα της Ανταρκτικής. Οι γειτονικές της χώρες είναι νησιωτικές χώρες, η Νέα Ζηλανδία στα νοτιοανατολικά και η Ινδονησία, το Ανατολικό Τιμόρ και η Παπούα-Νέα Γουινέα στα βόρεια.
Η Αυστραλία έχει περίπου 26,3 εκατομμύρια κατοίκους και είναι αραιά κατοικημένη. Με επιφάνεια μεγαλύτερη των 7,6 εκατομμυρίων km² καταλαμβάνει την έκτη θέση σε έκταση στον κόσμο. Η πρωτεύουσα είναι η Καμπέρα, ενώ μεγαλύτερη πόλη είναι η μητρόπολη της Μελβούρνης. Άλλες σημαντικές αστικές περιοχές είναι η Σίδνεϊ, Μπρίσμπεϊν, Περθ, η Αδελαΐδα και η Χρυσή Ακτή.
Η Αυστραλία είναι μία εκ των πλουσιότερων χωρών του κόσμου και κατέλαβε το 2021 την πέμπτη θέση μεταξύ 191 κρατών στον δείκτη ανθρώπινης ανάπτυξης. Η χώρα έχει μια υπερσύγχρονη οικονομία υπηρεσιών και τριτογενούς τομέα και σημαντικά αποθέματα πρώτων υλών.
Γεωγραφία
Η Αυστραλία βρίσκεται στο νότιο τμήμα του ανατολικού ημισφαιρίου και βρέχεται από θάλασσα. Από το βορρά βρέχεται από την Αραφούρα θάλασσα και τη θάλασσα του Τιμόρ, στην ανατολή από τον Ειρηνικό ωκεανό (Θάλασσα της Τασμανίας και Θάλασσα των Κοραλλίων) και στα δυτικά και νότια από τον Ινδικό ωκεανό. Η Αυστραλία είναι η έκτη μεγαλύτερη χώρα με βάση τη συνολική της έκταση και ανάλογα με τον ορισμό, θεωρείται η μικρότερη ήπειρος ή το μεγαλύτερο νησί του κόσμου.
Μορφολογία
μικρογραφία|αριστερά|Εικόνα από δορυφόρο. Η Αυστραλία ήταν στο μακρινό γεωλογικό παρελθόν τμήμα μιας μεγάλης ξηράς που κάλυπτε όλο το νότιο ημισφαίριο, γνωστής ως Γκοντβάνα. Αυτή η τότε υπερήπειρος θεωρείται ότι δημιουργήθηκε 570 με 510 εκατομμύρια χρόνια πριν, από την ένωση της ανατολικής Γκοντβάνας με τη Δυτική Γκοντβάνα. Η Γκοτβάνα δημιουργήθηκε πριν την Παγγαία, της οποίας αργότερα έγινε τμήμα.
Δεν διαθέτει σπουδαία βουνά. Οι Αυστραλιανές Άλπεις έχουν σήμερα διαβρωθεί τόσο, ώστε οι σιδηροδρομικές γραμμές δεν δυσκολεύονται να περάσουν από τα παράλια στο εσωτερικό. Τα ψηλότερα βουνά είναι η Τάουνσενδ και η Κόσιουσκο (2.228 μέτρα), που βρίσκονται στην πολιτεία της Νέας Νότιας Ουαλίας και η Βόγογκ, στην πολιτεία Βικτόρια. Η κορυφή Μόσον στο απομακρυσμένο νησί Χερντ έχει ύψος 2.745 μέτρα. Στην Αυστραλιανή Ανταρκτική Περιοχή το ψηλότερο βουνό είναι το όρος ΜακΚλίντοκ (3.492 μέτρα).
Το μέγεθος της Αυστραλίας τις προσδίδει μεγάλη ποικιλία τοπίων, με τροπικά δάση στα βορειοανατολικά, οροσειρές στα νοτιοανατολικά και νοτιοδυτικά, και μια έρημο στο κέντρο. Είναι η πιο επίπεδη ήπειρος, με τα παλαιότερα και λιγότερο εύφορα εδάφη. Η έρημος και οι ημιερημικές εκτάσεις καταλαμβάνουν τη μεγαλύτερη έκταση της χώρας. Η μέση βροχόπτωση στην ηπειρωτική Αυστραλία κατά μέσο όρο είναι λιγότερη από 500 χιλιοστά βροχής ετησίως.
Σε μεγάλη έκταση το έδαφος κλίνει προς τα μέσα και έτσι εμποδίζεται η διαφυγή των νερών προς τη θάλασσα. Το πιο χαμηλό σημείο αυτής της κοίλης Αυστραλίας περιλαμβάνει τη λίμνη Έυρ, που βρίσκεται 12 μέτρα κάτω από την επιφάνεια της θάλασσας. Γενικά οι λίμνες της Αυστραλίας είναι πολλές, αλλά δεν έχουν όλες πάντα νερό. Το νερό των λιμνών είναι αλμυρό και έτσι δεν είναι χρήσιμα τα εδάφη τους, για να αποξηρανθούν. Οι σπουδαιότερες, εκτός από την Έυρ, είναι η λίμνη Αμαντέους, η Γκάιντνερ και η λίμνη Τόρρενς, όλες τους ενδοροϊκές αλμυρές λίμνες. Ο σπουδαιότερος ποταμός της Αυστραλίας είναι ο Μάρεϊ που εκβάλλει στον Ινδικό ωκεανό. Είναι ο σημαντικότερος και μεγαλύτερος ποταμός, γιατί έχει πάντοτε νερό και γιατί μαζί με τους παραποτάμους καλύπτει ένα μεγάλο μέρος της ηπείρου. Άλλος, μικρότερης σημασίας, ποταμός είναι ο Κούπερ που εκβάλλει στη λίμνη Έυρ.
Σε μικρή απόσταση από τις ανατολικές ακτές βρίσκεται ο Μεγάλος Κοραλλιογενής Ύφαλος, ο μεγαλύτερος του κόσμου, ο οποίος εκτείνεται σε μήκος άνω των 2.000 χιλιομέτρων. Το όρος Ογκούστους στη δυτική Αυστραλία διεκδικεί το τίτλο του μεγαλύτερου μονολίθου στον κόσμο, ενώ πολύ γνωστός είναι ο μονόλιθος Ουλουρού στην κεντρική Αυστραλία.
Χλωρίδα και πανίδα
Εξαιτίας της μεγάλης ηλικίας της ηπείρου, τις ιδιαίτερα ποικίλες κλιματολογικές συνθήκες και τη μακροχρόνια απομόνωση, η πανίδα και η χλωρίδα της Αυστραλίας είναι μοναδική. Περίπου το 85% των ανθοφόρων φυτών, το 84% των θηλαστικών, άνω το 45% των πτηνών και το 89% των ψαριών του γλυκού νερού είναι ενδημικά. Επίσης, η Αυστραλία έχει τη μεγαλύτερη ποικιλομορφία ερπετών από οποιαδήποτε χώρα, με 755 είδη. Η βλάστηση, καθώς και τα είδη των φυτών, διαφέρουν ανάλογα με τις κλιματολογικές συνθήκες. Έτσι, στο βόρειο μέρος φυτεύονται πολλά είδη φοινίκων και αναρριχητικών φυτών. Στο νοτιοδυτικό μέρος υπάρχουν πολλά χαρακτηριστικά της ηπείρου φυτά. Στο νοτιοανατολικό μέρος υπάρχει πλούσια βλάστηση σε ευκαλύπτους που φτάνουν τα 135 είδη, καζουαρίνες (21 είδη), μελανολεύκες (97 είδη), ακακίες (300 είδη). Στο εσωτερικό της χώρας δεν υπάρχει σχεδόν καθόλου βλάστηση. Εξαιτίας του πετρώδους και αμμώδους εδάφους, βρίσκονται μόνο θαμνώδη φυτά. Από τα καρποφόρα φυτά, τα περισσότερα τα έχουν φέρει από άλλες χώρες, ιδιαίτερα ευρωπαϊκές.
μικρογραφία|Το [[κοάλα είναι χαρακτηριστικό μαρσιποφόρο της Αυστραλίας.]] Τα θηλαστικά ζώα της Αυστραλίας είναι τα περισσότερα μαρσιποφόρα που διακρίνονται σε 100 είδη, όπως το καγκουρό και το κοάλα. Άλλα από αυτά είναι καρποφάγα, άλλα εντομοφάγα και άλλα. Υπάρχουν όμως και θηλαστικά μη μαρσιποφόρα, όπως ο σκύλος ντίνγκο, 21 είδη νυχτερίδας, 31 είδη ποντικιών. Επίσης είναι το μοναδικό μέρος της Γης όπου ζουν μονότρημα, δηλαδή θηλαστικά που γεννούν αυγά. Δύο είδη είναι γνωστά, η έχιδνα και ο πλατύποδας. Μεγαλύτερη ποικιλία έχουν τα πτηνά, όπως ο δρυοκολάπτης, ο σπίνος, ο φασιανός, ο γύπας, η λύρα, πολλά είδη παπαγάλων. Υπάρχουν πολλά είδη φιδιών και μάλιστα δηλητηριώδη καθώς και σαυρών (110 είδη). Στα παράλια, στα ποτάμια και στις λίμνες υπάρχουν κροκόδειλοι και θαλάσσιες χελώνες. Ζώα που μεταφέρθηκαν από αλλού στην Αυστραλία, όπως το κουνέλι, εξαγριώθηκαν εκεί. Στην Αυστραλία μεταφέρθηκε και το πρόβατο, που σήμερα αποτελεί μια από τις μεγαλύτερες πηγές πλούτου για τη χώρα. Το μαλλί των προβάτων της θεωρείται το καλύτερο στον κόσμο και έδωσε τεράστια οικονομική ανάπτυξη στις εριοβιομηχανίες της Βρετανίας.
Ιστορία
Η ύπαρξη ανθρώπων στην Αυστραλιανή ήπειρο εκτιμάται ότι άρχισε πριν 42.000 με 48.000 χρόνια πριν, πιθανώς με τη μετανάστευση ανθρώπων από χερσαίες γέφυρες και μικρά θαλάσσια περάσματα από τη σημερινή νοτιοανατολική Ασία. Αυτοί οι πρώτοι κάτοικοι μπορεί να ήταν οι πρόγονοι των σύγχρονων ιθαγενών Αυστραλών. Την εποχή του ευρωπαϊκού αποικισμού ήταν κυνηγοί και τροφοσυλλέκτες, με πολύπλοκη προφορική παράδοση και πνευματικές αξίες με βάση τη λατρεία της γης και την ύπαρξη της εποχής των ονείρων. Οι νησιώτες των Τόρες, εθνολογικά Μελανήσιοι, ήταν αρχικά κυνηγοί και τροφοσυλλέκτες. Στις βόρειες ακτές της Αυστραλίας έφταναν σποραδικά ψαράδες από τη νησιωτική νοτιοανατολική Ασία.
Άφιξη των Ευρωπαίων
thumb|left|Πορτραίτο του [[Τζέιμς Κουκ, ο οποίος το 1770 χαρτογράφησε για πρώτη φορά την ανατολική Αυστραλία.]] Παρόλο που πιθανολογείται ότι μουσουλμάνοι έμποροι είχαν ήδη φτάσει στη Βόρεια Αυστραλία από τον Μεσαίωνα, η πρώτη καταγεγραμμένη θέαση της ενδοχώρας της Αυστραλίας και ο πρώτος καταγεγραμμένος ελλιμενισμός στην Αυστραλιανή ήπειρο αποδίδονται στον Ολλανδό Βίλεμ Γιάνσον. Είδε τις ακτές της χερσονήσου Γιορκ στις αρχές του 1606 και βγήκε στη στεριά στις 26 Φεβρουαρίου στον ποταμό Πενφάδερ, κοντά στη σύγχρονη πόλη Γουέιπα στο Κέιπ Γιορκ. Οι Ολλανδοί χαρτογράφησαν ολόκληρη τη δυτική και βόρεια ακτογραμμή και την ονόμασαν «Νέα Ολλανδία» κατά τη διάρκεια του 17ου αιώνα, αλλά δεν προσπάθησαν να την αποικήσουν παρόλο που νέα ολλανδικά πληρώματα χαρτογράφησαν αλλά τμήματα της ηπείρου. Ο Γουίλιαμ Ντάμπιερ, Βρετανός θαλασσοπόρος, βγήκε στη στεριά στη βορειοδυτική ακτή της Νέας Ολλανδίας το 1688 και το 1699. Το 1770, ο Τζέιμς Κουκ έπλευσε κατά μήκος και χαρτογράφησε την ανατολική ακτή, την οποία ονόμασε Νέα Νότια Ουαλία και τη διεκδίκησε εκ μέρους της Μεγάλης Βρετανίας. Με την απώλεια των αποικιών της στην Αμερική το 1783, η βρετανική κυβέρνηση έστειλε ένα στόλο υπό τη διοίκηση του Άρθουρ Φίλιπ, για να δημιουργήσει ποινική αποικία στη Νέα Νότια Ουαλία. Κατασκεύασαν στρατόπεδο και ύψωσαν τη σημαία στον κόλπο του Σίδνεϊ τις 26 Ιανουαρίου 1788, ημερομηνία η οποία θεωρείται εθνική γιορτή της Αυστραλίας, αν και η αποικία στη Νέα Νότια Ουαλία ιδρύθηκε επισήμως τις 7 Φεβρουαρίου 1788. Ο πρώτος οικισμός οδήγησε στη δημιουργία του Σίδνεϊ και την εξερεύνηση και εγκατάσταση σε άλλες περιοχές.
Ένας βρετανικός οικισμός είχε δημιουργηθεί στη Γη του Βαν Ντίμεν, σήμερα γνωστή ως Τασμανία, το 1803 και έγινε ανεξάρτητη αποικία το 1825. Την Τασμανία ανακάλυψε ο Ολλανδός Άμπελ Τάσμαν το 1642. Το Ηνωμένο Βασίλειο διεκδίκησε επίσημα το δυτικό τμήμα της δυτικής Αυστραλίας (την αποικία Σουάν Ρίβερ) το 1828. Οι ξεχωριστές αποικίες δημιουργήθηκαν από τμήματα της Νέας Νότιας Ουαλίας, η Νότια Αυστραλία το 1836, η Βικτώρια το 1851 και το Κουίνσλαντ το 1859. Η Βόρεια Επικράτεια ιδρύθηκε το 1911, όταν διαχωρίστηκε από τη Νότια Αυστραλία. Η Νότια Αυστραλία δημιουργήθηκε ως «ελεύθερη αποικία», δεν ήταν ποτέ ποινική αποικία. Η Βικτόρια και η Δυτική Αυστραλία επίσης ιδρύθηκαν ως ελεύθερες αποικίες, αλλά αργότερα δέχτηκαν τη μεταφορά καταδίκων. Μια εκστρατεία από τους αποίκους της Νέας Νότιας Ουαλίας οδήγησαν στο τέλος της μεταφοράς καταδίκων σε αυτήν την αποικία. Οι τελευταίοι κατάδικοι έφτασαν το 1848. Ο ιθαγενής πληθυσμός, ο οποίος εκτιμάται ότι αριθμούσε ανάμεσα σε 750.000 και 1.000.000 κατοίκους το 1788, παρήκμασε για τα επόμενα 150 χρόνια μετά την άφιξη των Ευρωπαίων, κυρίως λόγω λοιμωδών νοσημάτων, ενώ χιλιάδες πέθαναν ως αποτέλεσμα των συνοριακών συγκρούσεων με τους αποίκους.
Ο πυρετός του χρυσού στη Αυστραλία άρχισε στις αρχές της δεκαετίας του 1850 και η Επανάσταση Γουρίκα ενάντια στους φόρους των αδειών των ορυχείων το 1854 ήταν μια πρώτη έκφραση λαϊκής ανυπακοής. Ανάμεσα στο 1855 και το 1890, οι έξι αποικίες απέκτησαν κυβέρνηση και διαχειρίζονταν μόνες τους τις υποθέσεις τους, ενώ παρέμειναν τμήμα της Βρετανικής Αυτοκρατορίας. Το αποικιακό γραφείο στο Λονδίνο διατηρούσε τον έλεγχο σε ορισμένους τομείς, όπως οι εξωτερικές υποθέσεις, η άμυνα και η διεθνής ναυτιλία.
Ντέιβιντ Ουίλκι
Ο Σερ Ντέιβιντ Ουίλκι (18 Νοεμβρίου 1785 - 1 Ιουνίου 1841) ήταν Σκοτσέζος ζωγράφος, ιδιαίτερα γνωστός για τις ρωπογραφίες του, είδος με μεγάλη άνθηση το 18ο και 19ο αιώνα. Ασχολήθηκε επιτυχώς με ευρεία γκάμα θεματολογίας, όπως ιστορικά έργα, πορτρέτα, συμπεριλαμβανομένων επίσημων βασιλικών προσωπογραφιών, και απεικονίσεις σκηνών από τα ταξίδια του στην Ευρώπη και τη Μέση Ανατολή. Ήταν ο επίσημος ζωγράφος του Βασιλιά  Γουλιέλμου Δ΄  και της Βασίλισσας Βικτωρίας από το 1830 μέχρι τον θάνατό του, το 1841. Εκτός από τα βασιλικά πορτρέτα, ο πιο γνωστός του πίνακας  σήμερα είναι πιθανώς Οι Απόμαχοι του Τσέλσι διαβάζουν την  επίσημη περιγραφή της μάχης του Βατερλώ (The Waterloo Dispatch) που έστειλε στην Αγγλία ο  δούκας του Ουέλλινγκτον, έργο του 1822.
Αυστραλία
Δημιουργία του κράτους
Την 1 Ιανουαρίου του 1901, δημιουργήθηκε ομοσπονδία των αποικιών μετά από μια δεκαετία σχεδιασμού, διαβουλεύσεων και ψηφοφοριών. Αυτό εγκαθίδρυσε την Κοινοπολιτεία της Αυστραλίας ως κτήση της Βρετανικής Αυτοκρατορίας. Η Ομοσπονδιακή Επικράτεια Πρωτεύουσας (αργότερα ονομάστηκε Επικράτεια Αυστραλιανής Πρωτεύουσας) δημιουργήθηκε το 1911 στη θέση της μελλοντικής πρωτεύουσας Καμπέρα. Η Μελβούρνη ήταν η προσωρινή έδρα της κυβέρνησης από το 1901 μέχρι το 1927, ενόσω η Καμπέρα κατασκευαζόταν. Το 1914, η Αυστραλία πολέμησε στο πλευρό της Βρετανίας κατά τη διάρκεια του Α΄ Παγκοσμίου Πολέμου. Οι Αυστραλοί συμμετείχαν σε πολλές από τις μεγάλες μάχες του δυτικού μετώπου. Από τους 416.000 στρατιώτες, περίπου 60.000 σκοτώθηκαν και 152.000 τραυματίστηκαν. Πολλοί Αυστραλοί θεωρούν ότι η ήττα των Αυστραλιανών και Νεοζηλανδικών στρατευμάτων (ANZAK) στην εκστρατεία της Καλλίπολης τη γέννηση του έθνους, τη πρώτη του μεγάλη στρατιωτική δράση.
Ντέιβιντ Ουίλκι
Βιογραφία
μικρογραφία | Το πανηγύρι του Πιτλέσι Ο Ντέιβιντ Ουίλκι γεννήθηκε στο χωριό Πιτλέσι της κομητείας του Φάιφ στη Σκωτία, στις 18 Νοεμβρίου 1785, όπου ο πατέρας του ήταν εφημέριος της τοπικής ενορίας. Φανέρωσε την αγάπη του για την τέχνη σε νεαρή ηλικία. Το 1799, αφού είχε λάβει τη βασική μόρφωση σε τοπικά σχολεία, με τη διαμεσολάβηση του κόμη του Λέβεν, ο Ουίλκι έγινε δεκτός στην Ακαδημία Καλών Τεχνών Trustees στο πανεπιστήμιο του Εδιμβούργου. Το 1804, ο Ουίλκι εγκατέλειψε την Ακαδημία, επέστρεψε στη γενέτειρά του και ξεκίνησε τον πρώτο σημαντικό πίνακά του, το Πανηγύρι του Πιτλέσι, ο οποίος περιλαμβάνει περίπου 140 μορφές, και στο οποίο παρουσίασε πορτρέτα των γειτόνων του και πολλών μελών της οικογένειάς του. Εκτός από αυτό το μεγάλο έργο, ο Ουίλκι έφτιαξε αρκετά πορτρέτα, τόσο στην περιοχή του όσο και σε μεγαλύτερα κέντρα όπως το Κινγκχόρν, το Σεντ Άντριους και το Αμπερντίν. μικρογραφία |Ο τυφλός βιολιστής
Αυστραλία
Δημιουργία του κράτους
Ο βρετανικός νόμος του Γουέστμινστερ το 1931 τερμάτισε επισήμως τους περισσότερους συνταγματικούς θεσμούς ανάμεσα σε Αυστραλία και Ηνωμένο Βασίλειο. Η Αυστραλία το υιοθέτησε το 1942. Η έκπληξη από την ήττα των Βρετανών στην Ασία το 1942 και η απειλή της ιαπωνικής εισβολής έστρεψε την Αυστραλία προς τις Ηνωμένες Πολιτείες για να βρει ένα σύμμαχο και προστάτη. Οι Ιάπωνες βομβάρδισαν το 1942 το Ντάργουιν και επιτέθηκαν με υποβρύχια στο λιμάνι του Σίδνεϊ τις 31 Μαΐου 1942. Όμως, ο φόβος εισβολής υποχώρησε μετά από τις συμμαχικές νίκες ενάντια στους Ιάπωνες στη Θάλασσα των Κοραλλιών, το Μίντγουεϊ και στο μονοπάτι Κοκότα, στην Παπούα Νέα Γουινέα. Από το 1951, η Αυστραλία, η Νέα Ζηλανδία και οι Ηνωμένες Πολιτείες είναι επίσημοι στρατιωτικοί σύμμαχοι. Μετά τον Β΄ Παγκόσμιο Πόλεμο, η Αυστραλία ενθάρρυνε τη μετανάστευση από την Ευρώπη. Μετά τη κατάργηση της πολιτικής της Λευκής Αυστραλίας τη δεκαετία του 1970, είναι δεκτοί μετανάστες από την Ασία και άλλες περιοχές. Οι τελευταίοι συνταγματικοί δεσμοί ανάμεσα σε Αυστραλία και Ηνωμένο Βασίλειο διασπάστηκαν με την πράξη του 1986.
Ντέιβιντ Ουίλκι
Βιογραφία
Την άνοιξη του 1805 έφυγε από τη Σκωτία για το Λονδίνο, όπου άρχισε σπουδές στη Βασιλική Ακαδημία Καλών τεχνών. Ένας από τους πρώτους προστάτες του στο Λονδίνο ήταν ο Ρόμπερτ Στόνταρτ, κατασκευαστής πιάνων, ο οποίος του ανέθεσε το πορτραίτο του και σύστησε τον νεαρό καλλιτέχνη στην κόμισα του Μάνσφιλντ. Ο γιος της ήταν ο αγοραστής του πίνακα οι Πολιτικοί του χωριού που προσέλκυσε μεγάλη προσοχή όταν εκτέθηκε στη Βασιλική Ακαδημία του 1806, πίνακα που ακολούθησε την επόμενη χρονιά ο Ο τυφλός βιολιστής. Άλλα σημαντικά έργα αυτής της εποχής ήταν  Οι χαρτοπαίκτες και η Ημέρα είσπραξης ενοικίου του 1807. Τον Νοέμβριο του 1809 εξελέγη συνεργάτης της Βασιλικής Ακαδημίας και τον Φεβρουάριο του 1811 εξελέγη τακτικό μέλος της.
Αυστραλία
Διοικητική διαίρεση
μικρογραφία|δεξιά|Η πρωτεύουσα και οι πολιτείες της Αυστραλίας: [1] Επικράτεια της Αυστραλιανής Πρωτεύουσας [2] Νέα Νότια Ουαλία [3] Βικτόρια [4] Κουίνσλαντ [5] Νότια Αυστραλία [6] Δυτική Αυστραλία [7] Τασμανία [8] Βόρεια Επικράτεια. Η Αυστραλία είναι ομοσπονδιακό κράτος, που αποτελείται από έξι πολιτείες και δυο μείζονες επικράτειες. Οι έξι πολιτείες είναι οι ηπειρωτικές Βικτόρια, Δυτική Αυστραλία, Νέα Νότια Ουαλία, Νότια Αυστραλία, Κουίνσλαντ και η νησιωτική Τασμανία. Οι δυο μείζονες επικράτειες είναι η Βόρεια Επικράτεια και η Επικράτεια Αυστραλιανής Πρωτεύουσας, οι οποίες έχουν μικρότερο βαθμό αυτονομίας από την ομοσπονδιακή κυβέρνηση σε σχέση με τις πολιτείες. Μια ακόμα ηπειρωτική επικράτεια, η Επικράτεια Τζέρβις Μπέι υπάγεται απ' ευθείας στην ομοσπονδιακή κυβέρνηση.
Ντέιβιντ Ουίλκι
Βιογραφία
Το στυλ που ακολούθησε από τις αρχές της καριέρας του και για πάνω από 20 χρόνια ήταν επηρεασμένο από τους Φλαμανδούς ζωγράφους και κυρίως από τον Ντάβιντ Τένιερς τον νεότερο και τον Άντριεν βαν Οστάντε. Αποτύπωσε σκηνές ταπεινής καθημερινής ζωής με οξυδέρκεια και αφοσίωση στη λεπτομέρεια. μικρογραφία |Οι Απόμαχοι του Τσέλσι διαβάζουν την επίσημη περιγραφή της μάχης του Βατερλώ που έστειλε στην Αγγλία ο δούκας του Ουέλλινγκτον Το 1816 ο δούκας του Ουέλλινγκτον, ένα χρόνο μετά τη μάχη του Βατερλώ, του ανέθεσε έναν πίνακα που θα τον έκανε διάσημο, τους Απόμαχους του Τσέλσι ενώ διαβάζουν την επίσημη περιγραφή της μάχης του Βατερλώ που έστειλε στην Αγγλία ο δούκας του Ουέλλινγκτον. Ο πίνακας καθυστέρησε λόγω κάποιων διορθώσεων και τελικά εκτέθηκε στη Θερινή Έκθεση της Βασιλικής Ακαδημίας το 1822. Ο πίνακας είχε τόση απήχηση στο κοινό ώστε για πρώτη φορά σε παρόμοια έκθεση τοποθετήθηκαν πάσσαλοι για να κρατούν σε απόσταση τα πλήθη που συνέρρεαν να τον θαυμάσουν. To 1822 ο Ουίλκι επισκέφθηκε το Εδιμβούργο για να μελετήσει κάποιες λεπτομέρειες για έναν πίνακα σχετικά με την επίσκεψη του βασιλέα Γεωργίου Δ΄ στη Σκωτία, πρώτη επίσκεψη Βρετανού μονάρχη στη Σκωτία ύστερα από 200 περίπου χρόνια. Την επόμενη χρονιά ο Ουίλκι ορίστηκε ζωγράφος της βασιλικής Αυλής της Σκωτίας.
Αυστραλία
Διοικητική διαίρεση
Επιπλέον στην Αυστραλία ανήκουν οι παρακάτω νησιωτικές περιοχές στον Ινδικό και Ειρηνικό Ωκεανό:
Ντέιβιντ Ουίλκι
Βιογραφία
Μια σημαντική αλλαγή στην τεχνοτροπία του συνέβη, όταν για λόγους υγείας επισκέφθηκε την Ιταλία, τη Γερμανία, την Ελβετία και την Ισπανία από το 1825 έως το 1828. Εντυπωσιάστηκε Ιδιαίτερα από τους Ισπανούς ζωγράφους Ντιέγο Βελάθκεθ και Μπαρτολομέ Εστέμπαν Μουρίγιο. Οι κατοπινοί πίνακές του διακρίνονται για τον πλούτο των τόνων και τη δύναμη στον χειρισμό των σύνθετων και βίαιων χρωματικών αρμονιών. Την αλλαγή του στυλ ακολουθεί και μια αλλαγή στη θεματογραφία του, εγκαταλείπει τις ρωπογραφίες και αφοσιώνεται στις ιστορικές σκηνές. Αυτές οι αλλαγές στη ζωγραφική του επικρίθηκαν σοβαρά εκείνη την εποχή και σε κάποιο βαθμό έχασε το κοινό του. μικρογραφία |Ο Ναπολέων και ο Πάπας Πίος Ζ΄ στο Φονταινεμπλώ Στις αρχές του 1830 ο Ουίλκι διαδέχτηκε τον Τόμας Λώρενς στο αξίωμα του επίσημου ζωγράφου του βασιλιά Γουλιέλμου Δ΄, και το 1836 χρίστηκε ιππότης. Διατήρησε την ιδιότητα του επίσημου ζωγράφου και μετά τη στέψη της βασίλισσας Βικτωρίας. Μερικοί πίνακες αυτής της εποχής είναι: Ο Κολόμβος στη Μονή της Λα Ράμπιδα (1835), Ο Ναπολέων και ο Πάπας Πίος Ζ΄ στο Φονταινεμπλώ (1836), Η Αυτοκράτειρα Ιωσηφίνα και η χαρτορίχτρα (1837) και Η βασίλισσα Βικτωρία προεδρεύει στο πρώτο της συμβούλιο (1838).
Αυστραλία
Διακυβέρνηση
Η Κοινοπολιτεία της Αυστραλίας είναι κοινοβουλευτική συνταγματική Μοναρχία οργανωμένη κατά το πρότυπο του συστήματος Ουεστμίνστερ. Η χώρα είναι ομοσπονδία, όπου κάθε ομοσπονδιακή πολιτεία έχει δικό της κοινοβούλιο με εκτεταμένες νομοθετικές εξουσίες.
Ντέιβιντ Ουίλκι
Βιογραφία
Το 1841 επισκέφθηκε τους Αγίους Τόπους για να μελετήσει τα τοπία που θα τον βοηθούσαν να αποδώσει με αυθεντικότητα πίνακες με θρησκευτικά θέματα. Κατά το ταξίδι της επιστροφής του, ασθένησε ενώ ακόμη βρισκόταν στο πλοίο και πέθανε στα ανοιχτά του Γιβραλτάρ. Η ταφή του έγινε στη θάλασσα. Το συμβάν απεικονίζεται στον πίνακα Ειρήνη - Ταφή στη Θάλασσα του Ουίλλιαμ Τέρνερ
Αυστραλία
Διακυβέρνηση
Οι γυναίκες επιτράπηκε να ψηφίζουν και να εκλέγονται από τον Ιούνιο 1902 σε εθνικό επίπεδο. H Αυστραλία ήταν η δεύτερη χώρα, μετά τη Νέα Ζηλανδία, που θέσπισε το δικαίωμα ψήφου των γυναικών, μολονότι περιοριζόταν στις λευκές γυναίκες μόνο.
Ντέιβιντ Ουίλκι
Βιογραφία
Δυο χρόνια μετά τον θάνατό του εκδόθηκε η βιογραφία που έγραψε ο συγγραφέας και φίλος του Άλαν Κάνινγκχαμ και συμπεριλάμβανε τα ημερολόγια του ζωγράφου και κάποιες επιστολές του.
Ιωάννης Παναγιωτόπουλος
Το ονοματεπώνυμο Ιωάννης Παναγιωτόπουλος μπορεί να αναφέρεται στους εξής:
Ντέιβιντ Ουίλκι
Βιογραφία
Ο Ουίλκι είχε βαφτίσει τον γιο του συναδέλφου του ζωγράφου και ακαδημαϊκού Ουίλιαμ Κόλινς. Το αγόρι πήρε τα ονόματα του πατέρα του και του νονού του και έγινε ο βικτωριανός συγγραφέας Γουίλκι Κόλινς.
Αυστραλία
Οικονομία
thumb|250px|Το ανοικτό ορυχείο χρυσού στη [[Καλγκούρλι, στη δυτική Αυστραλία, είναι το μεγαλύτερο της χώρας. Η Αυστραλία είναι ο δεύτερος μεγαλύτερος παραγωγός χρυσού παγκοσμίως. ]] Η Αυστραλία είναι πλούσια χώρα. Είναι η 12η μεγαλύτερη οικονομία του κόσμου και διαθέτει το πέμπτο υψηλότερο κατά κεφαλήν ΑΕΠ (ονομαστικό), με 66.985$. Τα έσοδά της προέρχονται από διάφορες πηγές, όπως μεταλλευτικές δραστηριότητες, τηλεπικοινωνίες, τραπεζικό σύστημα και τον κατασκευαστικό τομέα. Είναι οικονομία της αγοράς, με σχετικά υψηλό κατά κεφαλή ΑΕΠ και χαμηλό ποσοστό φτώχειας. Όσον αφορά το μέσο πλούτο, η Αυστραλία κατατάχθηκε δεύτερη στον κόσμο, πίσω από την Ελβετία το 2013, αν και το ποσοστό φτώχειας ανέβηκε από 10,2% και σε 11,8% από το 2001 μέχρι το 2013. Έχει αναγνωριστεί ως το έθνος με το μεγαλύτερο διάμεσο πλούτο στον κόσμο και δεύτερο υψηλότερο μέσο πλούτο ανά ενήλικα το 2013. Η Αυστραλία κατετάγη τρίτη στο δείκτη οικονομικής ελευθερίας το 2010. Τον Ιανουάριο του 2009 ανακοινώθηκε από την Εθνική Στατιστική Υπηρεσία ότι σημειώθηκε άνοδος της ανεργίας το 2008 και έφτασε σε 4,5% του εργατικού δυναμικού της χώρας, αλλά σε αντίθεση με τις άλλες ανεπτυγμένες οικονομικά χώρες, δεν μπήκε σε ύφεση κατά τη διάρκεια της οικονομικής κρίσης του 2008-09.
Η χώρα κατετάγη δεύτερη στο Δείκτη Ανθρώπινης Ανάπτυξης του ΟΗΕ το 2015 και έκτη στο δείκτη ευμάρειας του Legatum το 2016. Όλες οι πόλεις της Αυστραλίας κατατάσσονται σε υψηλές θέσεις σε παγκόσμιες μελέτες βιωσιμότητας. Στη λίστα του The Economist για το 2017, η Μελβούρνη κατετάγη στη πρώτη θέση για έβδομη χρονιά στη σειρά, ενώ η Αδελαΐδα και το Περθ ήταν στις θέσεις 5 και 7 αντίστοιχα. Η Αυστραλία έχει ανάμεσα στις υψηλότερες τιμές κατοικίας παγκοσμίως και μερικά από τα μεγαλύτερα οικιακά χρέη. Το κυβερνητικό χρέος της Αυστραλίας είναι περίπου 190 δις $, περίπου του 20% του ΑΕΠ της χώρας.
Το νόμισμα της χώρας είναι το Δολάριο Αυστραλίας.
Κατά τη δεκαετία του 1960, η γεωργία κυριαρχούσε και οι εξαγωγές της Αυστραλίας, στον εξορυκτικό τομέα αντιστοιχούσαν στο 17-20%. Ωστόσο, αυτό έχει αυξηθεί σημαντικά, με τις ορυκτές πρώτες ύλες και τις εξαγωγές ενέργειας να αντιπροσωπεύουν το 64 % των εξαγωγών της Αυστραλίας την περίοδο 2015-16. Ο εξορυκτικός τομέας μαζί με τον συναφή επικουρικό τομέα του εξοπλισμού, τεχνολογίας και υπηρεσιών (mining equipment, technology and services, METS) αποτελεί το 15% του ακαθάριστου εγχώριου προϊόντος (ΑΕΠ) της Αυστραλίας. Η Αυστραλία διαθέτει το 2,4 % των ενεργειακών πόρων του πλανήτη, είναι πρώτη σε κοιτάσματα ορυκτής άμμου, άνθρακα, λιγνίτη, ουράνιου, νικελίου, ψευδάργυρου και μόλυβδου, και ανάμεσα στις πρώτες έξι χώρες παγκοσμίως σε βωξίτη, χαλκό, χρυσό, σιδηρομεταλλεύματα και διαμάντια.
Δημογραφία
Οι ιθαγενείς κάτοικοι της Αυστραλίας, οι Αβορίγινες, όπως προσδιορίζονται από το Ανώτατο Δικαστήριο της Αυστραλίας, είναι 649.171 κάτοικοι, σύμφωνα με την απογραφή του 2016 και αποτελούν το 2,8 του πληθυσμού της χώρας. Σύμφωνα με την απογραφή του 2016, στην Αυστραλία κατοικούν 23.401.892 άτομα. Αν εξαιρεθούν οι αυτόχθονες Αβορίγινες οι υπόλοιποι κάτοικοι είναι μετανάστες άποικοι και οι απόγονοι τους, που ανήκουν φυλετικά κυρίως σε διάφορους πληθυσμούς της Ευρώπης. Οι Βρετανοί, οι Ιταλοί, οι Γερμανοί και οι Έλληνες είναι από τις κυριότερες εθνότητες Ευρωπαίων πολιτών της Αυστραλίας. Άλλες σημαντικές πληθυσμιακά εθνότητες της Αυστραλίας είναι οι Κινέζοι, οι Ινδοί καθώς και άλλοι λαοί της Ασίας.
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 83,0 χρόνια (81,3 χρόνια οι άνδρες και 84,8 οι γυναίκες).
Οι πρώτοι Έλληνες έφτασαν στην Αυστραλία το 1829. Μεταναστευτικό ρεύμα Ελλήνων εμφανίστηκε στις αρχές του 20ού αιώνα. Οι πρώτοι μετανάστες προέρχονταν κυρίως από τα νησιά και τη Μακεδονία. Μετά τη Μικρασιατική καταστροφή, το 1924, οι μετανάστες άρχισαν να καταφτάνουν σε ακόμη μεγαλύτερους αριθμούς. Ο μεγαλύτερος, όμως, αριθμός Ελλήνων έφτασε στη χώρα τη δεκαετία του 50, μετά την υπογραφή συνθήκης ανάμεσα στην Ελλάδα και την Αυστραλία. Στην αρχή έρχονταν μόνο άνδρες. Γυναίκες άρχισαν να καταφτάνουν τη δεκαετία του 60, οπότε και σχηματίστηκαν οι ελληνικές οικογένειες της Αυστραλίας. Σήμερα οι περισσότεροι Έλληνες ζουν στη Μελβούρνη, το Σίδνεϋ και άλλες μεγάλες πόλεις. Οι Έλληνες καθώς και οι ελληνικής καταγωγής Αυστραλοί είναι επίσημα περίπου 491.000 (93.743 γεννημένοι στην Ελλάδα και 397.431 γεννημένοι στην Αυστραλία), σύμφωνα με την απογραφή του 2016.
Θρησκεύματα
Αν και στην Αυστραλία δεν είναι θεσπισμένη κάποια θρησκεία ως κυρίαρχη θρησκεία, οι Χριστιανοί αποτελούν την πλειοψηφία των κατοίκων της Αυστραλίας. Σύμφωνα με την απογραφή του 2016, το 22,6% είναι Ρωμαιοκαθολικοί (κυρίως Αυστραλοί ιρλανδικής,ιταλικής και πολωνικής καταγωγής), το 13,3% Αγγλικανοί ενώ το 16,3% είναι πιστοί άλλων χριστιανικών δογμάτων (Ορθόδοξοι, μέλη της Ενωτικής Εκκλησίας Αυστραλίας κλπ). Επίσης υπάρχουν Μουσουλμάνοι (2,6%), Βουδιστές (2,4%), Ινδουιστές (1,9%), Εβραίοι (0,4%) και λοιποί (0,9%). Το 30,1% των Αυστραλών δηλώνουν άθεοι ενώ το 9,6% δεν θέλησε να απαντήσει σε αυτό το ερώτημα κατά την απογραφή. Οι Μάρτυρες του Ιεχωβά έχουν 66.918 μέλη και οι Μορμόνοι της Εκκλησίας του Ιησού Χριστού των Αγίων των Τελευταίων Ημερών 140.797.
Σημαντικές πόλεις
Οι περισσότεροι Αυστραλοί ζουν στη νοτιοανατολική ακτή μεταξύ της Μελβούρνης και του Μπρίσμπεϊν, σε μεγάλες αραιοκατοικημένες πόλεις. Οι Αυστραλοί κατά μέσο όρο δουλεύουν 41 ½ ώρες και κερδίζουν 960 αυστραλιανά δολάρια την εβδομάδα, περίπου 680 ευρώ. Το 99% του πληθυσμού ανακυκλώνει τα σκουπίδια του, ενώ δύο στους τρεις Αυστραλούς εκδηλώνει κάποιο είδος καρκίνου του δέρματος.
Πολιτισμός
thumb|right|Η φημισμένη [[όπερα του Σίδνεϋ]] Πριν τον ερχομό των αποίκων ο πολιτισμός που επικρατούσε ήταν αυτός των ιθαγενών Αβοριγίνων. Οι Αβορίγινες ζούσαν ως νομάδες γύρω από το βράχο Άιερς, γνωστό και ως Ουλουρού στη γλώσσα τους. Οι Αβορίγινες είναι οι εφευρέτες του μπούμερανγκ. Το χρησιμοποιούν στο κυνήγι αλλά και ως παιχνίδι. Άλλο στοιχείο του πολιτισμού των ιθαγενών ήταν το ντιντζεριντού. Είναι ένα μουσικό όργανο, ένας μεγάλος ξύλινος σωλήνας από τον οποίο με ένα φύσημα παράγεται ένας παράξενος ήχος σαν βούισμα. Το ντιτζεριντού χρησιμοποιείται ακόμα στις θρησκευτικές γιορτές των Αβορίγινων.
Με την άφιξη των αποίκων από το 1788 και εντεύθεν, η βάση της αυστραλιανής κουλτούρας ήταν καθαρά αγγλοσαξονική αν και δημιουργήθηκαν και κάποια αυτόνομα στοιχεία, σχετικά με τη μοναδικότητα του περιβάλλοντος της Αυστραλίας και με τον προϋπάρχοντα πολιτισμό των ιθαγενών. Κατά τα τελευταία 50 χρόνια, ο αυστραλιανός πολιτισμός έχει επηρεαστεί βαθύτατα από τον αμερικανικό τρόπο ζωής (κυρίως μέσω του κινηματογράφου και της τηλεόρασης) καθώς και από τους μη αγγλόφωνους πληθυσμούς που βρίσκονται στη χώρα.
Μεταφορές
Η οδήγηση γίνεται στα αριστερά.
Σημειώσεις
<references group="N"/>
Εξωτερικοί σύνδεσμοι
Κατηγορία:Τρέχουσες μοναρχίες Κατηγορία:Μοναρχίες της Ωκεανίας
Ευρωεκλογές 2014
Οι εκλογές για το Ευρωπαϊκό Κοινοβούλιο (ευρωεκλογές) διεξήχθησαν σε όλα τα κράτη μέλη της Ευρωπαϊκής Ένωσης μεταξύ 22 και 25 Μαΐου 2014, όπως αποφασίστηκε ομόφωνα από το Συμβούλιο της Ευρωπαϊκής Ένωσης. Επρόκειτο για τις όγδοες κατά σειρά ευρωεκλογές από το 1979, όταν και καθιερώθηκε η άμεση εκλογή για την ανάδειξη των μελών του Ευρωπαϊκού Κοινοβουλίου.
Για πρώτη φορά στην ιστορία της Ένωσης τα περισσότερα ευρωπαϊκά πολιτικά κόμματα κατέβασαν υποψήφιους και για τη θέση του Προέδρου της Ευρωπαϊκής Επιτροπής, του βασικού εκτελεστικού οργάνου της ΕΕ.
Υποψηφιότητα Προέδρου Ευρωπαϊκής Επιτροπής
Η Συνθήκη της Λισαβόνας που τέθηκε σε πλήρη ισχύ την 1 Δεκεμβρίου 2009, προβλέπει πως το Ευρωπαϊκό Συμβούλιο θα αποφασίζει για το πρόσωπο που θα αναλάβει την Προεδρία της Επιτροπής βάσει των αποτελεσμάτων των Ευρωεκλογών. Στη συνέχεια, το Ευρωπαϊκό Κοινοβούλιο θα πρέπει να επικυρώσει τη πρόταση του Ευρωπαϊκού Συμβουλίου με απλή πλειοψηφία (τουλάχιστον 356 έδρες) (άρθρο 17, παράγραφος 7 της Συνθήκης για την Ευρωπαϊκή Ένωση).
Συνολικά έξι επίσημα ευρωπαϊκά πολιτικά κόμματα πρότειναν υποψήφιους για τη θέση του Προέδρου της Ευρωπαϊκής Επιτροπής: το Ευρωπαϊκό Σοσιαλιστικό Κόμμα (PES),   το Ευρωπαϊκό Λαϊκό Κόμμα (EPP), η Συμμαχία Φιλελεύθερων και Δημοκρατών για την Ευρώπη (ALDE), το Ευρωπαϊκό Πράσινο Κόμμα (EGP), το Κόμμα της Ευρωπαϊκής Αριστεράς (EL) και το Ευρωπαϊκό Δημοκρατικό Κόμμα.
Η αλλαγή αυτή αποσκοπεί στη μείωση του "δημοκρατικού ελλείμματος" εντός της ΕΕ, καθώς οι Ευρωπαίοι πολίτες αποκτούν πλέον άμεσο λόγο μέσω της ψήφου τους για τη στελέχωση της πιο καίριας θέσης του κατ' εξοχήν εκτελεστικού οργάνου της Ένωσης. Παρόλα αυτά δημιουργείται έντονη πίεση προς το Ευρωπαϊκό Συμβούλιο, διότι καλείται να επιλέξει μεταξύ συγκεκριμένων προσωπικοτήτων/υποψηφιοτήτων για την Προεδρία της Επιτροπής, οι οποίες ενδεχομένως να μην εξασφαλίσουν επαρκή συναίνεση από το σύνολο των κρατών-μελών. Αυτό πιθανόν να οδηγήσει σε ρήξη με τον Ευρωπαϊκό Κοινοβούλιο και σε αδιέξοδο.
Αναθεώρηση κατανομής εδρών
Σύμφωνα με το άρθρο 14 της Συνθήκης της Λισαβόνας τα μέλη του Ευρωπαϊκού Κοινοβουλίου δεν πρέπει να ξεπερνούν τα 751 σε αριθμό. Η αντιπροσώπευση πρέπει να είναι αντιστρόφως ανάλογη, ο αριθμός εδρών ανά κράτος μέλος πρέπει να μην ξεπερνά τις 99 έδρες και να μην είναι μικρότερος από 6 έδρες.
Η προσχώρηση της Κροατίας στην Ένωση, που ολοκληρώθηκε την 1 Ιουλίου 2013, οδήγησε την ΕΕ στην αναθεώρηση της κατανομής των εδρών εντός του Ευρωπαϊκού Κοινοβουλίου, ώστε να εκπροσωπηθεί θεσμικά και το νέο κράτος-μέλος.
Η τελική συμφωνία προβλέπει τη μείωση του μέγιστου ορίου αριθμού εδρών στις 96, ενώ αρκετά μεσαίου μεγέθους κράτη αναγκάστηκαν να παραχωρήσουν μία ή περισσότερες έδρες τους.
Δημοσκοπήσεις
Αν και δεν πραγματοποιούνται δημοσκοπήσεις σε πανευρωπαϊκό επίπεδο, η ιστοσελίδα PollWatch 2014 όπως και άλλα μεμονωμένα ινστιτούτα κάνουν προβλέψεις για τη νέα σύνθεση του Κοινοβουλίου αθροίζοντας τα αποτελέσματα των επιμέρους εθνικών δημοσκοπήσεων των κρατών-μελών.
Σημείωση: Τα ποσοστά δείχνουν το ποσοστό των προβλεπόμενων θέσεων και όχι το ποσοστό των ψήφων..
Αποτελέσματα ανά Χώρα
🇬🇷Ελλάδα (21 έδρες) 🇨🇾Κύπρος (6 έδρες) 🇦🇹Αυστρία (18 έδρες) 🇧🇪Βέλγιο (21 έδρες) 🇧🇬 Βουλγαρία (17 έδρες) 🇫🇷Γαλλία (74 έδρες) 🇩🇪Γερμανία (96 έδρες) 🇩🇰Δανία (13 έδρες) 🇪🇪Εσθονία (6 έδρες) 🇬🇧Ηνωμένο Βασίλειο (73 έδρες) 🇮🇪Ιρλανδία (11 έδρες)
🇪🇸Ισπανία (54 έδρες)
🇮🇹Ιταλία (73 έδρες) 🇭🇷Κροατία (11 έδρες)
🇱🇻Λετονία (8 έδρες)
🇱🇹Λιθουανία (11 έδρες)
🇱🇺Λουξεμβούργο (6 έδρες)
🇲🇹Μάλτα (6 έδρες)
🇳🇱Ολλανδία (26 έδρες) 🇭🇺Ουγγαρία (21 έδρες) 🇵🇱Πολωνία (51 έδρες) 🇵🇹Πορτογαλία (21 έδρες)
🇷🇴Ρουμανία (32 έδρες)
🇸🇮Σλοβενία (8 έδρες)
🇸🇪Σουηδία (20 έδρες)
🇨🇿Τσεχία (21 έδρες)
🇫🇮Φινλανδία (13 έδρες)
Εξωτερικοί σύνδεσμοι
Κατηγορία:Ευρωεκλογές
Πρωτάθλημα πετοσφαίρισης Α1 εθνικής κατηγορίας ανδρών 1997-1998
Το πρωτάθλημα Ελλάδας πετοσφαίρισης ανδρών 1997−1998 έγινε με τη συμμετοχή δώδεκα ομάδων. Πρωταθλητής αναδείχθηκε ο Ολυμπιακός για πρώτη φορά μετά από τέσσερα χρόνια. Στην Α2 κατηγορία υποβιβάστηκαν ο Πανελλήνιος και ο Εθνικός Αλεξανδρούπολης.
Βαθμολογία
Στην κορυφή ισοβάθμισαν η Ορεστιάδα, ο Ολυμπιακός και ο Άρης. Η Ορεστιάδα κατέλαβε την πρώτη θέση γιατί είχε 7 βαθμούς στα μεταξύ τους παιχνίδια, ο Ολυμπιακός 6 και ο Άρης 5. Στα πλέι οφ μπήκαν και ο Παναθηναϊκός, η ΑΕΚ, ο Ηρακλής, ο Κτησιφών και η Φιλία.
Προημιτελικοί
Οι ομάδες με πλεονέκτημα έδρας επικράτησαν και προκρίθηκαν στην 4αδα. Στο ζευγάρι Ορεστιάδα-Φιλία, η ομάδα της Ηλιούπολης δε μπόρεσε να μεταβεί στην Ακριτική πόλη για τον πρώτο αγώνα, και μηδενίστηκε. Καθώς είχε ήδη ένα μηδενισμό στην κανονική περίοδο, αποβλήθηκε από τη συνέχεια των πλέι οφ και ο δεύτερος αγώνας δεν έγινε. Οι πρώτοι αγώνες έγιναν στις 9 Απριλίου, οι δεύτεροι στις 11 Απριλίου και ο τρίτος αγώνας ΠΑΟ-ΑΕΚ στις 13 Απριλίου.
Ημιτελικοί
Και σε αυτή τη φάση, οι ομάδες με πλεονέκτημα έδρας επικράτησαν. Η Ορεστιάδα και ο Ολυμπιακός "καθάρισαν" με 2-0 νίκες Παναθηναϊκό και Άρη αντίστοιχα και προκρίθηκαν στο μεγάλο τελικό. Οι πρώτοι αγώνες έγιναν στις 15 Απριλίου και οι δεύτεροι στις 22 Απριλίου.
Μεγάλος Τελικός
Στον τελικό ο Ολυμπιακός έσπασε το πλεονέκτημα έδρας της Ορεστιάδας στον τελευταίο αγώνα και κατέκτησε το πρωτάθλημα για πρώτη φορά έπειτα από τέσσερα χρόνια.
Εξωτερικοί σύνδεσμοι
1997 1998 Κατηγορία:Πετοσφαίριση το 1997 Κατηγορία:Πετοσφαίριση το 1998
Mars, Incorporated
Η Mars, Incorporated είναι μια Αμερικανική εταιρία παρασκευής ζαχαρωτών, ζωοτροφών και άλλων ειδών διατροφής. Ανήκει εξολοκλήρου στην οικογένεια Μαρς.
Ιστορική αναδρομή
Επίσης παράγει τις ζωοτροφές Whiskas και το ρύζι Uncle Ben's.
Masterfoods
Το Ευρωπαϊκό τμήμα της εταιρίας ιδρύθηκε το 1967 στις Βρυξέλλες του Βελγίου με την επωνυμία Masterfoods Europe και λειτούργησε με αυτό το όνομα μέχρι τις 29 Δεκεμβρίου του 2007. Το όνομα Masterfoods προήλθε από την επωνυμία μιας εταιρίας η οποία ιδρύθηκε το 1949 στην Αυστραλία από την οικογένεια Λιούις.
Τροφεκλέκτ Masterfoods
Τμήμα της Masterfoods Europe ιδρύθηκε στην Ελλάδα το 1973 με την επωνυμία Τροφεκλέκτ Masterfoods και είχε ως καθήκον να εισάγει στη χώρα μας τα προϊόντα της Mars, Incorporated. Με αυτό το όνομα λειτούργησε μέχρι τις 29 Δεκεμβρίου του 2007.
Προϊόντα της Mars, Incorporated που κυκλοφορούν στην Ελλάδα
Στην Ελλάδα κυκλοφορούν τα ακόλουθα προϊόντα της Mars, Incorporated:
Α) Σοκολάτες:
Β) Οι ζωοτροφές Whiskas®
Γ) Οι ζωοτροφές Pedigree®
Ε) Οι τσίχλες Orbit® και 5Five®
Εξωτερικοί σύνδεσμοι
Κατηγορία:Επιχειρήσεις των ΗΠΑ Κατηγορία:Επιχειρήσεις τροφίμων Κατηγορία:Σοκολατοποιίες Κατηγορία:Πολυεθνικές επιχειρήσεις τροφίμων
Γέροντας Εφραίμ Βατοπεδινός
Ο Γέροντας Εφραίμ Βατοπεδινός (γενν. 1956, κατά κόσμον Βασίλειος Κουτσού), είναι Ελληνοκύπριος ιερομόναχος και αρχιμανδρίτης της Ορθόδοξης Εκκλησίας, Ηγούμενος της Ιεράς Πατριαρχικής και Σταυροπηγιακής Μεγίστης Μονής Βατοπεδίου του Αγίου Όρους και θεολόγος. Πριν από χρόνια το όνομα του ενεπλάκη στην Υπόθεση Μονής Βατοπεδίου, για την οποία αρχικά κατηγορήθηκε, προφυλακίστηκε και τελικά αθωώθηκε στις 21 Μαρτίου 2017.
Σπουδές
Μετά την τουρκική εισβολή και την προσφυγιά, ο τότε κατά κόσμον Βασίλειος γράφτηκε στο Τμήμα Θεολογίας στη Θεολογική Σχολή του Πανεπιστημίου Αθηνών, στο οποία παρακολούθησε μαθήματα για τέσσερα χρόνια και αποφοίτησε επιτυχώς το 1978. Κατόπιν, επέστρεψε στην ιδιαίτερή του πατρίδα Κύπρο και δίδαξε ως καθηγητής για κάποιο διάστημα στην Ιερατική Σχολή Απόστολος Βαρνάβας στην Λευκωσία.
Πρώτα στάδια
Ο νεαρός θεολόγος Βασίλειος, είχε στενή επαφή με την Εκκλησία και τον Μοναχισμό και επισκεπτόταν διάφορα μοναστήρια στην Κύπρο. Στα τέλη της δεκαετίας του 1970 (περί το 1979), πέρασε από την Κύπρο ο Κύπριος Αγιορείτης μοναχός Γέροντας Ιωσήφ ο μετέπειτα καλούμενος ο Βατοπεδινός. Ο Γέροντας Ιωσήφ είχε προηγουμένως (από το 1946) ασκηθεί στο Άγιον Όρος και συγκεκριμένα στην Νέα Σκήτη της Μονής Αγίου Παύλου ως υποτακτικός του Αγίου Ιωσήφ του Ησυχαστή και Σπηλαιώτη (1898-1959), μέχρι την κοίμησή του το 1959. Ο Γέρων Ιωσήφ αφού επανήλθε στην Κύπρο, ασκήθηκε για κάποιο διάστημα στην Μονή του Τιμίου Σταυρού (Όμοδος) στην Πάφο. Σε αυτό το διάστημα, ο νεαρός Βασίλειος γνωρίστηκε με τον Γέροντα Ιωσήφ και παρέμεινε κοντά του ως μαθητής του. Σε εκείνο το διάστημα, στην συνοδεία του Γέροντος Ιωσήφ προσήλθε και ο τότε Διάκονος, νυν Μητροπολίτης Λεμεσού Αθανάσιος.
Μοναχική κουρά
Μετά από την Ιερά Μονή Τιμίου Σταυρού στην Πάφο, ο Γέροντας Ιωσήφ γύρισε στον Άθωνα με την συνοδεία του. Στην αρχή εγκαθίστανται στην Ιερά Μονή Κουτλουμουσίου κοντά στην πρωτεύουσα του Αγίου Όρους, Καρυές στην οποία παρέμειναν για διάστημα πέραν του ενός έτους. Ακολούθως μεταφέρθηκαν στην Νέα Σκήτη στο Κελί του Ευαγγελισμού. Εκεί το 1982 ο κατά κόσμον Βασίλειος Κουτσού κείρεται σε Εφραίμ Μοναχό στην κυρίαρχο Μονή Αγίου Παύλου και ακολούθως το 1983 χειροτονείται Ιεροδιάκονος και κατόπιν Ιερομόναχος. Στην Νέα Σκήτη αρκετοί μοναχοί προσέρχονται κοντά στον Γέροντα Ιωσήφ και η συνοδεία μεγαλώνει. Στο Άγιον Όρος ο Μοναχός Εφραίμ έχει την ευλογία να γνωρίσει από κοντά Οσίους Γέροντες, όπως τον Άγιο Εφραίμ Κατουνακιώτη στα Κατουνάκια και τον Άγιο Παΐσιο.
Ηγουμενία Ιεράς Μονής Βατοπεδίου
Ακολούθως, στα τέλη της δεκαετίας του 1980, περί το 1987 κατόπιν προσκλήσεως από την γηραιά ολιγομελή αδελφότητα της Μονής Βατοπεδίου, μέρος της συνοδείας του Γέροντος Ιωσήφ εγκαθίσταται στην Μονή για στήριξη και βοήθεια των εναπομείναντων γηραιών Βατοπεδινών Μοναχών. Με απόφαση του Οικουμενικού Πατριαρχείου το 1989 ολόκληρη η αδελφότητα μεταφέρεται στην Ιερά Μονή Βατοπαιδίου η οποία από ιδιόρρυθμη μετατρέπεται σε Κοινόβιο. Τον Μάρτιο του 1990, την Κυριακή της Τυρινής γίνεται εκλογή για Ηγούμενο της Ιεράς Μονής Βατοπαιδίου στην οποία εκλέγεται ο Ιερομόναχος Εφραίμ σε ηλικία 34 ετών, ενώ πνευματικός πατέρας όλων των αδελφών είναι ο Γέροντας Ιωσήφ. Ακολούθως, τον Απρίλιο του 1990, την Κυριακή των Μυροφόρων, ο Ιερομόναχος Εφραίμ προχειρίζεται σε Αρχιμανδρίτη και ενθρονίζεται Ηγούμενος της Ιεράς Μονής Βατοπαιδίου. Στην ενθρόνιση παρέστησαν και ο τότε Μητροπολίτης Δημητριάδος και μετέπειτα Αρχιεπίσκοπος Χριστόδουλος, ο πολιτικός διοικητής του Αγίου Όρους Κωνσταντίνος Λούλης και ο πρωτεπιστάτης του Αγίου Όρους Γέρων Θεόκλητος Διονυσιάτης. Τον Ιούλιο του 2009, μετά την θάνατο του Γέροντος Ιωσήφ, πνευματικού πατρός της αδελφότητας, πνευματικός πατέρας γίνεται ο Αρχιμανδρίτης Εφραίμ.
Στις 28 Δεκεμβρίου 2011, έπειτα από την κράτηση του στην Γενική Αστυνομική Διεύθυνση Αττικής ο ηγούμενος Εφραίμ προφυλακίστηκε στις Φυλακές Κορυδαλλού ως κατηγορούμενος για την Υπόθεση της Μονής Βατοπεδίου. Αργότερα, μετά από πάροδο κάποιων μηνών, αποφυλακίστηκε αφού οι κατηγορίες που του είχαν προσαφθεί δεν επαρκούσαν για την προφυλάκιση. Τον τερματισμό της προφυλάκισής του είχαν ζητήσει διάφορα σημαίνοντα πρόσωπα, όπως ο Πατριάρχης Μόσχας και πασών των Ρωσιών και η Ιερά Σύνοδος της Εκκλησίας της Ελλάδος. .
Ο Γέρων Εφραίμ, όσο και οι μαζί με αυτόν κατηγορούμενοι για την υπόθεση Μονής Βατοπεδίου, αθωώθηκαν τελεσίδικα από τον Άρειο Πάγο, την 21 Μαρτίου 2017.
Νόσηση από COVID-19 - Νοσηλεία και διασωλήνωση
Στις 28 Μαΐου 2021 ο ηγούμενος Εφραίμ εισήχθη στο Νοσοκομείο Ευαγγελισμός έχοντας νοσήσει από COVID-19 και πέντε μέρες αργότερα διασωληνώθηκε, λόγω των επιπλοκών που είχε ο οργανισμός του εξαιτίας των υποκείμενων νοσημάτων του. Από τις πρώτες πρωινές ώρες της 16ης Ιουνίου παρουσίασε επιδείνωση, λόγω επιπλοκών που οφείλονται σε λοιμώξεις της εντατικής και η κατάσταση της υγείας του χαρακτηρίστηκε κρίσιμη, ενώ λίγες ημέρες αργότερα βελτιώθηκε παρουσιάζοντας σταθερή και ικανοποιητική πορεία. Με απόφαση των γιατρών της Μονάδας Εντατικής Θεραπείας του νοσοκομείου, στις 12 Ιουλίου, αφαιρέθηκε η τραχειοστομία στην οποία είχε υποβληθεί, αποσωληνώθηκε και παρέμεινε στη ΜΕΘ για παρακολούθηση από τους θεράποντες ιατρούς του, έχοντας πλήρη διαύγεια και επικοινωνία με το περιβάλλον του. Στις 17 Ιουλίου εξήλθε του νοσοκομείου και ακολουθώντας τις οδηγίες των γιατρών του συνέχισε την θεραπεία του σε κέντρο αποκατάστασης.
Πηγές
Κατηγορία:Βατοπεδινοί Κατηγορία:Έλληνες μοναχοί Κατηγορία:Κληρικοί Κατηγορία:Αγιορείτες
Στατιστικά της Ευρωπαϊκής Ένωσης
Τα στατιστικά της Ευρωπαϊκής Ένωσης συλλέγονται απο την Eurostat. Η Ευρωπαϊκή Ένωση έχει 27 κράτη μέλη.
Περιοχή και πληθυσμός
Από την 1 Ιανουαρίου του 2006 ο πληθυσμός της ΕΕ έφτασε τα 493 εκατομμύρια ανθρώπους. Σε πολλές χώρες αναμένεται να σημειωθεί μείωση του πληθυσμού στις επόμενες δεκαετίες παρόλο που αυτό μπορεί να αλλάξει με την ένταξη νέων χωρών στην Ένωση τα επόμενα 20 χρόνια.
Δείτε επίσης:
Γλώσσες
Επιπρόσθετες γλώσσες:
Προϋπολογισμός της ΕΕ
Η πρωταρχική πηγή επιχορήγησης της ΕΕ είναι οι συνεισφορές των κρατών μελών στον συνολικό προϋπολογισμό. Κάθε κράτος μέλος συνεισφέρει στον προϋπολογισμό της ΕΕ και λαμβάνει τις ανάλογες επιχορηγήσεις, βάσει της σχετικής οικονομικής κατάστασης της κάθε χώρας.
Αναλογία κατοίκων που δεν είναι υπήκοοι της ΕΕ
Στις περισσότερες πόλεις της ΕΕ, υπάρχει μια αναλογία κατοίκων που δεν είναι υπήκοοι της Ευρωπαϊκής Ένωσης. Η Eurostat έχει δημιουργήσει τις σχετικές κατατάξεις:
Ελευθερία τύπου
Κάθε χρόνο η οργάνωση Reporters sans frontières, διεξάγει μια έρευνα για την ελευθερία του τύπου σε κάθε χώρα.
Δεν υπάρχουν στοιχεία για το Λουξεμβούργο και τη Μάλτα, συνεπώς δεν εμφανίζονται σε αυτή την λίστα.
Οικονομική Ελευθερία
Ένας δείκτης Οικονομικής ελευθερίας παράγεται απο το Wall Street Journal και το Heritage Foundation. Χρησιμοποιεί 50 διαφορετικά σχήματα για να ολοκληρώσει τον δείκτη, σε τομείς όπως η εμπορική πολιτική και η κυβερνητική επέμβαση. Το Ηνωμένο Βασίλειο κατατάσσεται ψηλότερα ανάμεσα στις χώρες της ΕΕ.
Πηγή: The Heritage Foundation.
Διαφθορά
Η Transparency International είναι ένας διεθνής οργανισμός που δημοσιεύει κάθε χρόνο τη "Παγκόσμια Αναφορά Διαφθοράς" δείχνοντας την αντίληψη διαφθοράς ανά τον κόσμο. Οι κατατάξεις αναφέρονται στο Δείκτη Αντίληψης Διαφθοράς 2007.
Ανθρώπινη Ανάπτυξη
Ο Δείκτης Ανθρώπινης Ανάπτυξης είναι ένα μέτρο που δημιουργήθηκε απο τα Ηνωμένα Έθνη και καλύπτει τρεις τομείς της ανθρώπινης ανάπτυξης: Οι κατατάξεις αναφέρονται στην Αναφορά ανθρώπινης ανάπτυξης 2006. Ο ΟΗΕ κατατάσσει όλα τα κράτη της ΕΕ ως κράτη με  υψηλή  ανθρώπινη ανάπτυξη.
Εισοδηματική ισότητα
Η εισοδηματική ανισότητα, δείχνει πόσο ισότιμα μοιράζονται τα εισοδήματα στον πληθυσμό. Η Δανία έχει την λιγότερη εισοδηματική ανισότητα με βαθμό 24.4, ενώ η Πορτογαλία έχει την περισσότερη εισοδηματική ανισότητα με βαθμό 38.5. Η Μάλτα και η Κύπρος δεν έχουν διαθέσιμα στατιστικά και έτσι δεν περιλαμβάνονται στη λίστα. Αυτές οι στατιστικές έχουν δημιουργηθεί απο τα Ηνωμένα Έθνη (δείτε )
Νεοζηλανδικές γενικές εκλογές (2014)
Πλαίσιο
Στις 10 Μαρτίου 2014 ο πρωθυπουργός Τζον Κι ανακοίνωσε την ημερομηνία των εκλογών που ήταν η 20η Σεπτεμβρίου.
Γύρω στα 3,3 εκατομμύρια εκλογείς προσήλθαν να ψηφίσουν στις εκλογές, συμπεριλαμβανομένου και του πληρώματος και των επιστημόνων που απασχολούνται στο Εθνικό Ινστιτούτο Υδάτων και Ατμοσφαιρικών Ερευνών στον νότιο Ειρηνικό. Με βάση το εκλογικό σύστημα της μικτής αναλογικής εκπροσώπησης, μία κυβέρνηση συνασπισμού είναι πιθανότερη από την απόλυτη πλειοψηφία για ένα κόμμα.
Αποτελέσματα
Σύμφωνα με τα πρώτα αποτελέσματα, το κυβερνών Εθνικό Κόμμα κέρδισε ποσοστό 48%, κάτι που μεταφράζεται σε 61 έδρες. Τα τελικά αποτελέσματα ανακοινώθηκαν στις 4 Οκτωβρίου. Βουλή των Αντιπροσώπων, 20 Σεπτεμβρίου 2014 ! colspan=2 rowspan=2 width=220 |Κόμμα ! rowspan=2 |Ψήφοι ! colspan=2 |% των ψήφων ! colspan=4 |Έδρες ! % ! Μεταβολή ! Εκλογικό σώμα ! Λίστα ! Σύνολο ! Μεταβολή
Παραπομπές
2014
Αρχαιολογικό Μουσείο Βραυρώνας
Το Αρχαιολογικό Μουσείο Βραυρώνας βρίσκεται σε μικρή απόσταση από  το ιερό της Θεάς Αρτέμιδος στη Βραυρώνα.
Ιστορικά στοιχεία
αριστερά|μικρογραφία|293x293εσ|εναλλ.=Αγαλμα μικρή άρκτος |Μικρή άρκτος(άγαλμα) Σύμφωνα με τον Ευριπίδη στο έργο του Ιφιγένεια εν Ταύροις, η Ιφιγένεια, κόρη του βασιλιά Αγαμέμνονα, θα γινόταν  ιέρεια  της  Αρτέμιδος  στη Βραυρώνα  εκεί που θα θαβόταν μετά το θάνατό της. <BR>
Η λατρεία της Αρτέμιδος Βραυρωνίας μεταφέρθηκε στην Ακρόπολη των Αθηνών τον 6ο αιώνα π.Χ. από τον Πεισίστρατο, τότε  χρίστηκε το Βραυρώνειο. (Παυσανίας, Ἑλλάδος περιήγησις 1. 23. 7)
Ολυμπιακό Κωπηλατοδρόμιο Σχοινιά
Το Ολυμπιακό Κωπηλατοδρόμιο Σχοινία (ή Σχινιά) κατασκευάστηκε για να φιλοξενήσει τα αγωνίσματα τις κωπηλασίας και του κανόε σπριντ, στους Ολυμπιακούς Αγώνες 2004 στην Αθήνα.
Αρχαιολογικό Μουσείο Βραυρώνας
Ιστορικά στοιχεία
Κατά τη διάρκεια της Κλασικής εποχής στην υπηρεσία της θεάς ήταν κορίτσια ηλικίας πέντε έως δέκα ετών. Ήταν γνωστές ως" άρκτοι" «μικρές αρκούδες» .<BR> Εντός του Μουσείου η ιστορία της περιοχής αναδιπλώνεται μέσα από διάφορα αγγεία μικρά και μεγαλύτερα, αφιερώματα αγαλματίδια και αγάλματα, παιδικές κεφαλές,  αναθηματικές πλάκες κτλ.
Ολυμπιακό Κωπηλατοδρόμιο Σχοινιά
Είναι η βορειότερη αθλητική εγκατάσταση των Αγώνων του 2004 και βρίσκεται στα ανατολικά του Μαραθώνα. Καλύπει 1,24 τετραγωνικά χιλιόμετρα και έχει χωρητικότητα 14.000 θεατών. Αποτελεί τμήμα του Εθνικού Πάρκου Σχινιά.